Gelvonų herbas

Gelvonų herbas – pagrindinis Gelvonų miestelio ir Gelvonų seniūnijos (Širvintų rajono savivaldybė) heraldinis simbolis.Lietuvos heraldikos komisija patvirtino Gelvonų herbą. 2016-02-17. Sirvintos.lt (tikrinta 2025-09-17).

 Aprašas 

Gelvonų herbe akcentuojami Švč. Mergelės Marijos simboliai – mėlyno fono skyde vaizduojami rožės žiedai ir auksinis pėdos pėdsako siluetas. Sukūrė dailininkas Juozas Galkus.

Pėdos simbolis siejamas su  Švč. Mergelės Marijos apsilankymo vieta – Gelvonų Pliaterių koplyčioje saugomas Švč. Mergelės Marijos pėdos akmuo, ant kurio apsireiškusi Dievo Motina įspaudė pėdą. Vienas iš ankstyviausių šaltinių, aprašančių Gelvonų pėduotąjį akmenį, yra išlikęs Vilniaus vyskupo Mykolo Slupskio 1670 m. atliktas žmonių, patyrusių stebuklus prie to akmens, protokolas. Pėduotasis akmuo vadinamas Švč. Mergelės Marijos pėda.

 Istorija 

Gelvonų istorija siekia 1385 m., kuomet šis vardas buvo paminėtas istoriniuose kryžiuočių karo kelių į Lietuvą aprašymuose. Lietuvos valstybės istorijai Gelvonai reikšmingi kaip Didžiosios Kovos apygardos Lietuvos partizanų veikimo po Antrojo pasaulinio karo teritorija.

Herbas patvirtintas Lietuvos heraldikos komisijos. 2016 m. balandžio 14 d. herbą dekretu Nr. 1K-627 patvirtino prezidentė Dalia Grybauskaitė.Dekretas Dėl Gelvonų herbo tvirtinimo

 Šaltiniai 

Kategorija:Gelvonai
Kategorija:2016 m. patvirtinti Lietuvos gyvenviečių herbai
Kategorija:Širvintų rajono savivaldybės gyvenviečių herbai
Kategorija:Lietuvos miestelių herbai